title: "Gauteng (Prowins)"
text: "Det Gauteng Prowins (\u00fc\u00fcb S\u00fc\u00fcd-Ndebele: I-Gauteng, \u00fc\u00fcb Setswana: Profense ya Gauteng, \u00fc\u00fcb Afrikaans: Provinsie Gauteng) as ian faan d\u00f6n nj\u00fc\u00fcgen prowinsen faan S\u00fc\u00fcdaafrika. At prowins leit uun a nuurd-uast faan't lun. Uun a nuurd leit det Limpopo Prowins, uun a uast det Mpumalanga Prowins, uun a s\u00fc\u00fcd det Freistoot Prowins an uun a waast det Nuurdwaast Prowins. Det hee 12.272.263 lidj (2011). At hoodsteed faan\u2019t prowins as Johannesburg.\n\nGeografii\nGauteng as det letjst prowins uun S\u00fc\u00fcdaafrika. Det leit amanbi 1740 m auer a siaspeegel an f\u00f6r't miast \u00fc\u00fcb en huuch flaaklun. A Witwatersrand m\u00e4 sin f\u00f6l kumer an knober, wat amanbi 80 km troch't maden faan't prowins ferluup, as en regiuun, m\u00e4 Johannesberg \u00fc\u00fcs kern, huar ham f\u00f6l gul finj k\u00f6n. A Witwatersrand as uk weederskiasing f\u00f6r de Vaal an de Limpopo Struumer.\n\nSteeden\n\nD\u00f6n tjiin gratst steeden uun't prowins san:\n\nIindialing faan Ferwalting\n\nAt prowins hee trii steed-munisipaliteeten (Tshwane, Johannesburg an Ekurhuleni) an tau distrikt-munisipaliteeten (Sedibeng an Waastrand).\n\nBef\u00f6lkring\nDet letst folksteeling wiar uun't juar 2011. Efter a resultooten hee't prowins 12.272.263 lidj: 6.189.875 faan a lidj san karmen an 6.082.388 san w\u00fcfh\u00f6\u00f6d.\n\nSpriiken\n\nEfter't folksteeling uun't juar 2001, 21,5 % faan't bef\u00f6lkring uun't prowins snaaket Zulu (IsiZulu), 12,5 % Ingels, 14,4 % Afrikaans, 13,1 % Sotho (Sesotho) an 10,7 % Nuurd-Sotho. Efter det letst folksteeling, uun't juar 2011, snaaket 19,8 % Zulu (\u2193 1,7 %), 13,3 % Ingels (\u2191 0,8 %), 12,4 % Afrikaans (\u2193 2 %), 11,6 % Sotho (\u2193 1,5 %), 10,6 % Nuurd-Sotho (\u2193 0,1).\n\nHistoore\nAt prowins wurd 1994 gr\u00fcnjlaanjen, \u00fc\u00fcs dial faan det Transvaal Prowins an dialen faan a bantustanen Bophuthatswana an KwaNdebele tuplaanjen wurd.\n\nPolitiik\n\nDet Gauteng Provincial Legislature as at parlament faan't prowins. Det weelet at kabinet an a premier-minister faan't prowins faan't partei of koalitschuun, wat d\u00f6n miast lasmaaten uun't parlament hee. A premier-minister faan't prowins sant 2014 as David Makhura faan det African National Congress (ANC). Det ANC as sant 1994 det starkst partei uun't parlament.\n\nD\u00f6n ual premier-ministern san: Nomvula Mokonyane (2009-2014), Paul Mashatile (2008-2009), Mbhazima Shilowa (1999-2008), Mathole Motshekga (1998-1999), Tokyo Sexwale (1994-1998).\n\nWiartskap\nAt prowins hed uun't juar 2016 en BIP faan 1507.082 miljuunen Rand, wat 34.6 % faan't BIP faan S\u00fc\u00fcdaafrika as. Gauteng drait miast tu't BIP faan't lun bi. Det Johannesburg B\u00f6rse as det gratst b\u00f6rse uun Aafrika. Auer 140 lokaal an internatschunaal beenken haa h\u00f6r hoodb\u00fc\u00fcros uun't prowins.\n\nKwelen\n\nProwins uun S\u00fc\u00fcdaafrika"